**LIKOVNO SNOVANJE 1 – LS1**

Učiteljica: Anuša Blaško

Izbirni predmet likovno snovanje I dopolnjuje osnovni program likovne vzgoje sedmega razreda. Omogoča učencem, ki so željni likovnega ustvarjanja in znanja, da svoje znanje poglobijo in nadgradijo ter preko sproščenega in ustvarjalnega likovnega izražanja izrazijo svoje ideje ter zamisli.

V sedmem razredu so načrtovana področja risanje, slikanje in kiparstvo. Delo poteka v učilnici, v galerijah in na prostem.

Učenci pri predmetu razvijajo likovni spomin in likovno domišljijo, zmožnost oblikovanja lastnih idej ter ročne spretnosti. Pri delu se navajajo na samostojnost, doslednost in vztrajnost. Prav tako pa ostrijo čut za opazovanje predmetov v okolju in naravi.